ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 217.41 करोड़ टीके लगाए जा चुके हैं
बीते चौबीस घंटों में 14,76,840 टीके लगाए गए
भारत में सक्रिय मरीजों की संख्या 44,436 है
सक्रिय मामलों की दर 0.10 प्रतिशत है
स्वस्थ होने की वर्तमान दर 98.71 प्रतिशत है
बीते चौबीस घंटों में 5,719 लोग स्वस्थ हुए,अब तक स्वस्थ हुए कुल लोगों की संख्या 4,39,90,414 है
पिछले 24 घंटों में 4,912 नए मामले सामने आए
दैनिक सक्रिय मामलों की दर 1.62 प्रतिशत है
साप्ताहिक सक्रिय मामलों की दर 1.69 प्रतिशत है
अब तक 89.33 करोड़ जांच की जा चुकी हैं,बीते चौबीस घंटों में 3,03,888 जांच की गई
संस्कृति मंत्रालय
श्री प्रह्लाद सिंह पटेल ने इंदिरा गांधी राष्ट्रीय कला केंद्र, नई दिल्ली के 32वें स्थापना दिवस समारोह में भाग लिया
केंद्रीय संस्कृति एवं पर्यटन राज्य मंत्री  श्री प्रह्लाद सिंह पटेल ने आज नई दिल्ली में इंदिरा गांधी राष्ट्रीय कला केंद्र  के 32वें स्थापना दिवस समारोह में मुख्य अतिथि के तौर पर भाग लिया। इस अवसर पर अपने संबोधन में श्री पटेल ने कहा कि कला और संस्कृति की समाप्त हो रही शैलियों के संरक्षण में निभाई जा रही अपनी भूमिका के लिए आईजीएनसीए का अपार महत्व है। उन्होंने इस अवसर पर 20 नई पुस्तकों और 6 डीवीडी का भी विमोचन किया। इस समारोह में अन्य लोगों के अलावा संयुक्त सचिव  श्रीमती निरुपमा कोतरू, राष्ट्रीय आधुनिक कला संग्रहालय के महानिदेशक, श्री अद्वैत गडनायक और आईजीएनसीए के सदस्य सचिव डॉ. सच्चिदानंद जोशी ने भाग लिया।
इस अवसर पर प्रदर्शनियों का भी आयोजन किया गया है। पहली प्रदर्शनी महात्मा गांधी पर आधारित है, जिसमें एलिजाबेथ सैस ब्रूनर और उनकी बेटी एलिजाबेथ ब्रूनर के तैल चित्र प्रदर्शित किए गए हैं। तीन चित्र 1932 से 1961 के बीच बनाए गए थे। एक फोटो प्रदर्शनी डीआरडी वाडिया और शंभू शाह की है जिन्होंने महात्मा गांधी के जीवन के कई पहलुओं के फोटोग्राफ लिए थे। एक अन्य प्रदर्शनी तीजी त्योहार पर केंद्रित है, तीजी नेपाल और तिब्बत के मस्तंग क्षेत्र का महत्वपूर्ण त्योहार है, जो बुराई पर अच्छाई की जीत पर आधारित है। इसके अलावा सुप्रसिद्ध भारतीय अकार्डियन हनोक डेनियल्स ने
अपनी बेजोड़ प्रस्तुति पेश की।
आईजीएनसीए अपने स्थापना दिवस के अवसर पर सप्ताह भर कार्यक्रमों का आयोजन करने जा रहा है जिसमें शास्त्रीय संगीत प्रदर्शन, सेमिनार, कार्यशालाएं, फिल्म समारोह, प्रदर्शनियां और पुस्तक विमोचन शामिल हैं।
आरकेमीणा/आरएनएम/एएम/आरके/एसके–4293
(Visitor Counter : 165
प्रधानमंत्री कार्यालय
प्रधानमंत्री ने मुंबई के मलाड पश्चिम में ढांचा ढहने के कारण लोगों की मृत्यु पर शोक व्यक्त किया
पीड़ितों के लिए अनुग्रह राशि की घोषणा
प्रधानमंत्री श्री नरेन्द्र मोदी ने मुंबई के मलाड पश्चिम में एक ढांचे के ढहने के कारण लोगों की मृत्यु पर शोक व्यक्त किया है।
प्रधानमंत्री ने ट्वीट किया:
मुंबई के मलाड पश्चिम में एक ढांचे के ढहने के कारण लोगों की मृत्यु पर दुख हुआ। दुख की इस घड़ी में मेरी संवेदनाएं शोक संतप्त परिवारों के साथ हैं। मैं प्रार्थना करता हूं कि घायल शीघ्र ठीक हो जाएं: प्रधानमंत्री
प्रधानमंत्री ने प्रत्येक मृतक के परिजनों के लिए प्रधानमंत्री राष्ट्रीय राहत कोष से 2 लाख रुपए की अनुग्रह राशि की घोषणा की। घायल हुए लोगों को 50,000 रुपए दिए जाएंगे।
एमजी/एएम/एजी/डीसी
(
देश में कोविड-19 के संक्रमित मरीजों की संख्या निरंतर घटकर आज 2,31,036 हो गई। यह अब तक के कुल संक्रमित मामलों की तुलना में मात्र 2.23 प्रतिशत है।
पिछले 39 दिनों के दौरान प्रतिदिन के नए मामलों की तुलना में प्रतिदिन अधिक लोगों के स्वस्थ होने के कारण यह संभव हुआ है। पिछले 24 घंटे में 29,091 लोग स्वस्थ हुए और देश में संक्रमण के केवल 16,375 नए मामले सामने आये, जो अधिक संख्या में निरंतर जांच  से संभव हुआ। पिछले 24 घंटे में कोविड-19 के कुल सक्रिय मामलों में 12,917 मामलों की कमी आई है।
भारत में कोविड-19 के दैनिक नए मामलों में भी निरंतर कमी होना जारी है।
ब्रिटेन में मिले कोरोना वायरस के नए स्ट्रेन से संक्रमित कुल 58मामले पाए गए हैं।
एनआईवी पुणे में 20 नए मामलों का पता चला है।
एनसीबीएस, इंस्टेम  बेंगलुरुके आईएनएसएसीओजी लैब, सीडीएफ़डी हैदराबाद, आईएलएस भुवनेश्वर और एनसीसीएस पुणे में अब तक ब्रिटेन से निकले कोरोना वायरस के नए स्ट्रेन का कोई मामला नहीं पाया गया है।
|
|
संख्या
|
|
संस्थान/लैब
|
|
के अंतर्गत
|
|
नए कोविड स्ट्रेन के संक्रमितों का पता चला
|
|
1
|
|
एनसीडीसी नई दिल्ली
|
|
स्वास्थ्य एवं परिवार कल्याण मंत्रालय
|
|
8
|
|
2
|
|
आईजीआईबी नई दिल्ली
|
|
सीएसआईआर
|
|
11
|
|
3
|
|
एनआईबीएमजी कल्याणी 
|
|
डीबीटी
|
|
1
|
|
4
|
|
एनआईवी पुणे
|
|
आईसीएमआर
|
|
25
|
|
5
|
|
सीसीएमबी हैदराबाद
|
|
सीएसआईआर
|
|
3
|
|
6
|
|
निमहंस बेंगलुरु
|
|
स्वास्थ्य एवं परिवार कल्याण मंत्रालय
|
|
10
|
|
कुल
|
|
58
जीनोम सिक्वेंसिंग के लिए देशभर के 10आईएनएसएसीओजी लैबों में संक्रमित नमूनों की जांच की जा रही है।
इन सभी नये संक्रमित व्यक्तियों को संबंधित राज्य सरकारों द्वारा नामित स्वास्थ्य देखभाल सुविधाओं के अनुसार एकल कमरे के आइसोलेशन में रखा जा रहा है। साथ ही उनके संपर्क में आए हुए लोगों को भी क्वारंटीन में रखा गया है। सह-यात्रियों, पारिवारिक संपर्कों तथा अन्य व्यक्तियों से जुड़ी जानकारी प्राप्त करने के लिए व्यापक संपर्क पहचान कार्य शुरू कर दिया गया है। अन्य नमूनों पर भी जीनोम सिक्वेंसिंग का कार्य चल रहा है।
स्थिति पर सावधानीपूर्वक नज़र रखी जा रही है और निगरानी बढ़ाने, नियंत्रण, जांच तथा नमूनों को इंसाकॉग प्रयोगशालाओं को प्रेषण के लिए राज्यों को नियमित सलाह प्रदान की जा रही है।
भारत में कोविड-19 संक्रमण से मुक्त होने वाले लोगों की कुल संख्या एक करोड़ होने वाली है। कोविड-19 संक्रमण से मुक्त होने वाले लोगों की संख्या आज 99.75 लाख से अधिक  हो गई। इससे संक्रमण से मुक्त होने की दर भी बढ़कर 96.32 प्रतिशत हो गई है।
पिछले 24 घंटे में कुल 29,091 लोग कोविड-19 संक्रमण से मुक्त हुए हैं।
10 राज्यों/केन्द्र शासित प्रदेशों में संक्रमण से मुक्त होने वाले 82.62प्रतिशत नए मामले सामने आए हैं।
महाराष्ट्र में एक दिन में अधिकतम 10,362 लोग संक्रमण से मुक्त हुए। इसके बाद संक्रमण से मुक्त होने के 5,145 नए मामलों के साथ केरल का दूसरा स्थान है, जबकि छत्तीसगढ़ में प्रतिदिन 1,349 ऐसे मामले सामने आए।
10 राज्यों/केन्द्र शासित प्रदेशों ने कोविड-19 के नए मामलों में 80.05 प्रतिशत योगदान किया है।
महाराष्ट्र में पिछले 24 घंटे में 4,875 मामले सामने आए। केरल में 3,021 नए मामले सामने आए, जबकि छत्तीसगढ़ में कल 1,147 दैनिक नए मामले सामने आए।
पिछले 24 घंटों के दौरान देशभर में 201लोगों के मृत्यु का पता चला है, जिसमें से 70.15 प्रतिशत मामले 10 राज्यों/केन्द्र शासित प्रदेशों से संबंधित हैं।
महाराष्ट्र में 29 मरीजों की मौत के साथ 14.42 प्रतिशत नई मौतों के मामले सामने आए। पश्चिम बंगाल और पंजाब ने 25 और 24 मौतों के साथ क्रमश: 12.44 प्रतिशत और 11.94 प्रतिशत योगदान किया।
गृह मंत्रालय
सीआईएसएफ के महानिदेशक श्री राजेश रंजन ने सीआईएसएफ के खिलाडि़यों को सम्मानित किया
 स्वर्ण,  रजत और दो  कांस्य पदकप्राप्त कर सीआईएसएफऔर राष्ट्र को गौरवान्वित किया था।
वर्ल्ड पुलिस एंड फायर गेम्सएक ओलंपिक-शैली की प्रतियोगिता है, जिसमें 60 से अधिक खेलों में प्रतिस्पर्धा करने वाले दुनिया भर के 70 से अधिक देशों केकानून प्रवर्तन, अग्निशमन तथा सुधार, प्रशिक्षण, सीमा सुरक्षा, आव्रजन और सीमा शुल्क के अधिकारियों का प्रतिनिधित्व करने वाले 10,000 एथलीट शामिल होते हैं। वर्ल्ड पुलिस एंड फायर गेम्स -2019 8 अगस्त से 18 अगस्त,2018 तक चीन के चेंग्दू में आयोजित किया गया था।
सीआईएसएफ में खेल की अच्छी सुविधा है, जो इस बल में खेल की संस्कृति को बढ़ावा देने और प्रतिभाशाली खिलाडि़यों को समुचित अवसर प्रदान करने का प्रयास करती है,जिससे वे पूरी तरह से अपने सपनों को साकार कर सकें और संगठन तथा देश को गौरवान्वित कर सकें।
वर्ल्ड पुलिस एंड फायर गेम्स-2019 में सीआईएसएफ के खिलाडि़यों की उपलब्धियों का विवरण निम्नानुसार है-
|
|
क्र.सं.
|
|
रैंक और नाम
|
|
विवरण/स्पर्धा
|
|
पदक
|
|
1.
|
|
एल/आईएनएसपीकुहेली गंगेली
|
|
राइफल 
|
|
स्वर्ण -1
कांस्य -1
|
|
2.
|
|
एल/एएसआई जीना देवी चोंगथम
|
|
जूडो 
|
|
रजत -1
|
|
3.
|
|
एचसी हरमीत
|
|
जूडो 
|
|
स्वर्ण -1
|
|
4.
|
|
एल/एचसी मीना कुमारी देवी
|
|
मुक्केबाजी 
|
|
स्वर्ण -1
|
|
5.
|
|
एल/एएसआई हिमानी
|
|
डिस्कस थ्रो
|
|
रजत -1
|
|
गोला फेंक
|
|
कांस्य -1
|
|
6.
|
|
एल/एचसी संगीता
|
|
बांस कूद
|
|
स्वर्ण -1
|
|
ऊंची कूद
|
|
रजत -1
|
|
7.
|
|
एचसी अंकित राठी
|
|
भाला फेंक
|
|
स्वर्ण -1
आर.के.मीणा/आरएनएम/एएम/एसकेएस/डीए – 2556
पत्तन, पोत परिवहन और जलमार्ग मंत्रालय
जहाजरानी मंत्रालय ने अंडमान एवं निकोबार द्वीपसमूह में जहाज मरम्मत सुविधाओं के संवर्धन के लिए संशोधित लागत आकलनों को मंजूरी दी
जहाजरानी मंत्रालय ने अंडमान एवं निकोबार द्वीपसमूह में जहाज मरम्मत सुविधाओं के संवर्धन के लिए 123.95 करोड़ रुपये की राशि के संशोधित लागत आकलनों को मंजूरी दे दी है।
जहाजरानी गतिविधियां अंडमान एवं निकोबार द्वीपसमूह की जीवनरेखा हैं क्योंकि अधिकांश विकास गतिविधियां इसी से जुड़ी हैं। जहाजरानी गतिविधियों को बिना किसी बाधा के जीवंत बनाये रखने के लिए जहाज मरम्मत सुविधाओं को विकसित किए जाने की आवश्यकता है। जहाज आवाजाही में उल्लेखनीय वृद्धि के कारण पोर्ट ब्लेयर में वर्तमान मरम्मत सुविधाओं को जहाजरानी मंत्रालय द्वारा वर्द्धित किया जा रहा है। विद्यमान डॉककी लंबाई 90 मीटर तक बढ़ा दी जाएगी। यह अभिवर्द्धन जहाज निर्माण एवं जहाज मरम्मत उद्योग को बढ़ावा देगा तथा भारत सरकार की ‘मेक इन इंडिया‘ पहल को सुगम बनायेगा।
‘ दक्षिण अंडमान के पोर्ट ब्लेयर में आपूर्ति, ड्राई डौक पंप एवं ऐसेसरी की स्थापना एवं कमीशनिंग सहित एक मैरीन डॉकयार्ड पर ड्राई डॉक -2 का विस्तार‘नामक परियोजना को जहाजरानी मंत्रालय द्वारा फरवरी 2016 के दौरान 42 महीने की पूर्णता की निर्धारित तिथि के साथ केंद्रीय क्षेत्र स्कीम के तहत 96.24 करोड़ रुपये तक की मंजूरी दी गई थी। कार्य का दायरा अधिक और बड़े पोतों को समायोजित करने के लिए वर्तमान डौक की लंबाई को 90 मीटर विस्तारित करना था। इस सुविधा का उद्वेश्य पोर्ट ब्लेयर स्थित जहाज मरम्मत सुविधाओं की वर्तमान क्षमता को दोगुनी करना और रोजगार अवसरों में बढोतरी करना तथा द्वीपवासियों की आय को बढ़ाना था। इस परियोजना को मंजूरी दे दी गई थी और साइट पर आरंभिक कार्य 07.03.2017 को शुरू हो गया।
परियोजना में कुछ तकनीकी बदलाव के कारण, लागत एवं समय दोनों में ही अत्यधिक वृद्धि हो गई। अब जहाजरानी मंत्रालय ने 123.95 करोड़ रुपये की राशि के लिए संशोधित लागत आकलन को मंजूरी दे दी है। ड्राई डॉक की विस्तार सुविधा जहाजरानी उद्योग द्वारा अगस्त, 2021 तक उपलब्ध करा दी जाएगी।
एसजी/एएम/एसकेजे
(Visitor Counter : 344
पत्तन, पोत परिवहन और जलमार्ग मंत्रालय
श्री मनसुख मंडाविया ने भारतीय नौवहन निगम के हीरक जयंती समारोह का शुभारंभ किया
गांधी जयंती के अवसर पर मंत्री ने कंपनी को आत्मनिर्भर बनने की दिशा में आगे बढ़ने के लिए प्रेरित किया
शिपिंग मंत्रालय  और रासायनिक और उर्वरक केंद्रीय मंत्री, श्री मनसुख मंडाविया ने आज अपने स्थापना दिवस के अवसर पर भारतीय नौवाहन निगम के हीरक जयंती समारोह का शुभारंभ किया।
श्री मनसुख मंडाविया ने भारतीय नौवहन निगम के हीरक जयंती समारोह के लोगों का अनावरण किया, जिसे एससीआई कर्मचारी द्वारा बनाया गया है। मंत्री ने समारोह के तहत आयोजित विभिन्न प्रतियोगिताओं के विजेताओं को पुरस्कृत भी किया।
इस अवसर पर श्री मंडाविया ने एससीआई को अपने 59वें गौरवशाली वर्ष को पूरा करने और 60वें वर्ष में प्रवेश करने के लिए बधाई दी। मंत्री ने कंपनी के वित्तीय प्रदर्शन की भी प्रशंसा की और कहा कि एससीआई बढ़ने का मतलब है कि भारत का अग्रसर होना। श्री मंडाविया ने कहा कि चूंकि कंपनी का स्थापना दिवस गांधी जयंती के साथ मेल खाता है, इसलिए कंपनी को आत्मनिर्भर बनने की दिशा में आगे बढ़ना चाहिए क्योंकि गांधी जी ने हमेशा आत्मनिर्भर बनने पर जोर दिया था। मंत्री महोदय ने कंपनी और उसके कर्मचारियों के आने वाले वर्षों में उच्च लक्ष्य हासिल करने की भी कामना की।
इस अवसर पर नौवाहन मंत्रालय के सचिव डॉ संजीव रंजन, एससीआई के सीएमडी श्रीमती एच के जोशी, नौवाहन मंत्रालय के वरिष्ठ अधिकारी, एससीआई के वर्तमान और सेवानिवृत्त कर्मचारी अपने परिवार के सदस्यों के साथ उपस्थित थे।
एससीआई के बारे में
सिर्फ 19 जहाजों के साथ एक सीमांत लाइनर शिपिंग कंपनी के रूप में शुरू, एससीआई आज सबसे बड़ी भारतीय शिपिंग कंपनी के रूप में विकसित किया गया है। एससीआई के शिपिंग व्यापार के विभिन्न क्षेत्रों में भी पर्याप्त रूचि हैं। एससीआई के स्वामित्व वाले बेड़े में थोक वाहक, कच्चे तेल के टैंकर, उत्पाद टैंकर, कंटेनर जहाज, यात्री-सह-कार्गो जहाज, फॉस्फोरिक एसिड/रासायनिक वाहक, एलपीजी/अमोनिया वाहक और अपतटीय आपूर्ति जहाज शामिल हैं। लगभग छह दशकों से कार्य करते हुए, एससीआई की आज वैश्विक समुद्री नक्शे पर एक महत्वपूर्ण उपस्थिति है। देश की प्रमुख शिपिंग लाइन के रूप में, एससीआई भारतीय टनभार का लगभग एक तिहाई हिस्सा संचालित और तिहाई हिस्से का स्वामी हैऔर व्यावहारिक रूप से शिपिंग व्यवसाय के सभी क्षेत्रों में परिचालन रूचि है, जो दोनों राष्ट्रीय और अंतरराष्ट्रीय व्यापारों की सर्विसिंग करते हैं।
नीति आयोग
फोन-पे के सहयोग से नीति आयोग ने फिनटेक ओपन हैकथॉन का शुभारंभ किया
हैकाथॉन का उद्देश्य फिनटेक इको-सिस्टम के लिए पथप्रदर्शक समाधान प्रस्तुत करना है
विजेता टीमें रोमांचक नकद पुरस्कार जीतने के लिए तैयार हैं
फिनटेक ओपन मंथ के एक हिस्से के रूप में, नीति आयोग फोन-पे के साथ मिलकर फिनटेक स्पेस के लिए सबसे रचनात्मक समाधानों के बारे में अवधारणा तैयार करने और उसे पूरा करने के लिए पहली बार ओपन-टू-ऑल हैकाथॉन इवेंट आयोजित करेगा। हैकथॉन पूरे भारत के नवप्रवर्तनकर्ताओं, डिजिटल रचनाकारों और डेवलपर को सोचने, विचार करने और कोड करने का अवसर प्रदान करेगा।
हैकाथॉन के प्रतिभागियों को निम्नलिखित उपयोग के मामलों को शक्ति के आधार के रूप में अकाउंट एग्रीगेटर जैसे कार्यक्रमों के साथ फोनपे पल्स जैसे किसी भी ओपन-डेटा एपीआई का इस्तेमाल करने की आवश्यकता है:
• वित्तीय समावेशन पर जोर देने के साथ उधार, बीमा या निवेश के लिए वैकल्पिक जोखिम मॉडल
• नवोन्मेषी उत्पाद जो वित्तीय सेवाओं को व्यापक रूप से अपनाने के लिए विभिन्न जनसांख्यिकी और भौगोलिक क्षेत्रों के लिए पावर डेटा संकेतों का उपयोग करते हैं
• बेहतर विजुअलाइजेशन और डिजिटल भुगतान डेटा के आधार पर प्राप्त किया गया इंटेलिजेंस
• प्रतिभागियों द्वारा तैयार किए गए अंतिम ऐप में उपरोक्त में से कोई एक शामिल होना चाहिए।
भाग लेने वाली टीमों में 1  से लेकर 5 प्रतिभागी हो सकते हैं। प्रतिभागी अपने सबमिशन तैयार करने के लिए फोन-पे पल्स, ओपन गवर्नमेंट डेटा प्लेटफॉर्म और भुगतान पर आरबीआई की रिपोर्ट जैसे डेटा स्रोतों का उपयोग कर सकते हैं। इसके अलावा, वे अपने हैक विकसित करने के लिए सेतु एए सैंडबॉक्स या सेतु पेमेंट्स सैंडबॉक्स के साथ-साथ किसी भी अन्य ओपन डेटा प्लेटफॉर्म तक पहुंच सकते हैं, जिसके बारे में वे जानते हैं। कार्यक्रम के अंत तक, प्रतिभागियों को अपने हैक का एक कार्यशील प्रोटोटाइप न्यायाधीशों को प्रस्तुत करना होगा, जिसके बाद प्रत्येक हैक को कुछ मापदंडों के आधार पर आंका जाएगा। जबतक न्यायाधीश हैक पर विचार करते हैं, वे प्रोटोटाइप के बारे में अतिरिक्त जानकारी मांग सकते हैं।
विजेता टीमों को आकर्षक पुरस्कार मिलेंगे :
शीर्ष 5 हैक्स को निम्नलिखित नकद पुरस्कार राशि से सम्मानित किया जाएगा:
पहला स्थान: टीम के लिए 1,50,000 रुपए - 1 पुरस्कार
दूसरा स्थान: टीम के लिए 1,00,000 रुपए - 2 पुरस्कार
तीसरा स्थान: टीम के लिए 75,000 रुपए - 2 पुरस्कार
प्रस्तुत हैक के आधार पर न्यायाधीश कम या अधिक पुरस्कार देने का निर्णय ले सकते हैं।
कार्यक्रम के लिए पंजीकरण करने की अंतिम तिथि 23 फरवरी, 2022, रात्रि 11:59 बजे है और अंतिम प्रविष्टियां जमा करने की अंतिम तिथि 25 फरवरी, 2022, दोपहर 12:00 बजे है। सोमवार, 21 फरवरी, 2022 को शाम 4:00 बजे हैकथॉन के बारे में प्रतिभागियों के किसी भी प्रश्न का उत्तर देने के लिए एक लाइव एएमए होगा। हैकाथॉन के विजेताओं की घोषणा 28 फरवरी, 2022 को की जाएगी।
पंजीकरण करने और अधिक विवरण प्राप्त करने के लिए https://cic.niti.gov.in/fintech-open-month-hackathon.html देखें.
स्वास्थ्य एवं परिवार कल्याण मंत्रालय
भारत के 70 प्रतिशत सक्रिय मामले महाराष्ट्र, केरल, दिल्ली, राजस्थान, उत्तर प्रदेश, कर्नाटक, पश्चिम बंगाल और छत्तीसगढ़ में हैं
भारत के सक्रिय मामले आज 4,55,555 पर हैं। भारत के कुल पॉजिटिव मामलों के इस समय 4.89 प्रतिशत सक्रिय मामले हैं।
कुल सक्रिय मामलों में लगभग 70 प्रतिशत  योगदान आठ राज्यों / केंद्र शासित प्रदेशों यानी महाराष्ट्र, केरल, दिल्ली, राजस्थान, उत्तर प्रदेश, कर्नाटक, पश्चिम बंगाल और छत्तीसगढ़ से है।
आज की तारीख में कोविड के कुल 87,014 सक्रिय मामले के साथ महाराष्ट्र शीर्ष पर बना हुआ है। केरल में 64,615 सक्रिय मामले हैं जबकि दिल्ली में 38,734 कुल सक्रिय मामले हैं।
पिछले 24 घंटों में राज्यों / केन्द्र शासित प्रदेशों में सक्रिय मामलों में हुए परिवर्तन नीचे दिए गए आंकड़े में है।
महाराष्ट्र में अतिरिक्त 1,526 मामलों के साथ अधिकतम पॉजिटिव बदलाव दर्ज किया गया है जबकि छत्तीसगढ़ में 719 सक्रिय मामलों की कमी के साथ अधिकतम निगेटिव बदलाव दर्ज किया गया है।
देश में पिछले 24 घंटों में कोविड के 43,082 नए मामले दर्ज किए गए हैं।
इनमें से, 76.93 प्रतिशत मामले दस राज्यों / केंद्र शासित प्रदेशों से सामने आये हैं।
महाराष्ट्र में कोविड के सबसे अधिक 6,406 नए मामले सामने आए। दिल्ली ने 5,475 नए मामले दर्ज किए हैं जबकि केरल में पिछले 24 घंटों में 5,378 नए मामले दर्ज किए हैं।
भारत में ठीक होने वाले कुल मरीजों की संख्या 87 लाख  को पार हो गई है। आज राष्ट्रीय रिकवरी दर 93.65 प्रतिशत है।
देश में पिछले 24 घंटों में 39,379 रिकवरी दर्ज की गई है।
रिकवरी के नए मामलों में से 78.15 प्रतिशत मामले 10 राज्यों / केंद्र शासित प्रदेशों में केंद्रित हैं।
ठीक होने वाले 5,970 नए मामलों के साथ केरल में एक दिन में सबसे अधिक रिकवरी हुई है। दिल्ली में 4,937 लोग रिकवर हुए है और उसके बाद महाराष्ट्र में 4,815 लोग रिकवर हुए हैं।
कुल मौतों के 83.80 प्रतिशत मामले 10 राज्यों / केन्द्र शासित प्रदेशों, महाराष्ट्र, कर्नाटक, तमिलनाडु, दिल्ली, पश्चिम बंगाल, उत्तर प्रदेश, आंध्र प्रदेश, पंजाब, गुजरात और मध्य प्रदेश में केंद्रित हैं।
अब तक कुल 46,813 मौतों के साथ महाराष्ट्र में अधिकतम  योगदान है।
पिछले 24 घंटों में 492 लोगों की मौत हुई है जिसमें से 75.20 प्रतिशत मामले दस राज्यों / केंद्र शासित प्रदेशों में केंद्रित हैं।
दिल्ली में सबसे अधिक 91 लोगों की मौत हुई है। महाराष्ट्र में 65 और पश्चिम बंगाल में 52 लोगों की मौत हुई है।
इलेक्ट्रानिक्स एवं आईटी मंत्रालय
ऑनलाइन गेमिंग में भारत के पहले उत्कृष्टता केंद्र की स्थापना शिलांग में की जाएगी - राज्य मंत्री श्री राजीव चंद्रशेखर
डिजिटल प्रौद्योगिकी स्टार्टअप की अगली लहर मेघालय और उत्तर पूर्व क्षेत्र से आएगी: राज्य मंत्री श्री राजीव चंद्रशेखर
एनआईईएलआईटी ने अत्याधुनिक डिजिटल कौशल प्रदान करने के लिए शिलांग में 10 एकड़ परिसर स्थापित करने की योजना बनाई है: राज्य मंत्री श्री राजीव चंद्रशेखर
मेघालय में 50,000 युवाओं को उद्योग समर्थित रोजगार अवसर प्रदान करने के साथ-साथ फ्यूचर रेडी स्किल में प्रशिक्षित किया जाएगा: राज्य मंत्री श्री राजीव चंद्रशेखर
इलेक्ट्रॉनिक्स और सूचना प्रौद्योगिकी तथा कौशल विकास और उद्यमिता राज्य मंत्री, श्री राजीव चंद्रशेखर ने कहा कि भारतीय सॉफ्टवेयर टेक्क्नॉलोजी पार्क के माध्यम से डिजिटल इंडिया स्टार्टअप हब, मार्च 2023 तक ऑनलाइन गेमिंग में भारत का पहला उत्कृष्टता केंद्र शिलांग में स्थापित करेगा। शिलांग में उत्कृष्टता केंद्र की स्थापना से पूरे उत्तर पूर्व क्षेत्र के स्टार्टअप और उद्यमियों को अगली पीढ़ी के ऑनलाइन गेमिंग पारिस्थितिकी तंत्र का निर्माण करने के लिए प्रोत्साहन मिलने की संभावना है। श्री राजीव चंद्रशेखर ने शिलांग में एक संवाददाता सम्मेलन में पत्रकारों से बातचीत करते हुए कहा कि, “यह प्रधानमंत्री श्री नरेन्द्र मोदी जी का दृष्टिकोण है कि स्टार्टअप और उद्यमियों की अगली लहर शिलांग, कोहिमा और उत्तर पूर्व भारत के अन्य हिस्सों से आनी चाहिए।” उल्लेखनीय है कि इलेक्ट्रॉनिक्स और आईटी मंत्रालय ने हाल ही में सार्वजनिक परामर्श के लिए ऑनलाइन गेमिंग के संबंध में आईटी नियम 2021 में संशोधन का मसौदा प्रसारित किया है।
राज्य मंत्री श्री राजीव चंद्रशेखर सॉफ्टवेयर टेक्नोलॉजी पार्क, शिलांग में संबोधित करते हुए
श्री राजीव चंद्रशेखर ने कोविड के बाद डिजिटल कौशल के महत्व पर भी प्रकाश डाला, क्योंकि पूरी दुनिया में उत्पादों, सेवाओं और उपकरणों का डिजिटलीकरण करने की दर में लगातार बढ़ोत्तरी हो रही है। उन्होंने कहा, “श्री नरेन्द्र मोदी सरकार के लिए विश्वास का विषय उत्तर पूर्व क्षेत्र के युवाओं को डिजिटल कौशल प्रदान करना है, जिससे वे तेजी से बढ़ती डिजिटल अर्थव्यवस्था में नौकरियों और उद्यमिता के अवसरों का लाभ प्राप्त कर सकें।” श्री चंद्रशेखर शिलांग में अत्याधुनिक डिजिटल कौशल पर प्रशिक्षण प्रदान करने के लिए राष्ट्रीय इलेक्ट्रॉनिक्स एवं सूचना प्रौद्योगिकी संस्थान  के अंतर्गत एक अत्याधुनिक सुविधा स्थापित करने के लिए मंत्रालय की एक अन्य पहल की घोषणा की। इस उद्देश्य के लिए जल्द ही 10 एकड़ का परिसर तैयार किया जाएगा जो उत्तर पूर्व क्षेत्र में युवाओं की कौशल आवश्यकता को पूरा करेगा।
श्री राजीव चंद्रशेखर ने यह भी कहा कि सरकार पीएमकेवीवाई 4.0 के माध्यम से स्किल इंडिया को फिर से शुरू करने जा रही है, जो मेघालय में लगभग 50,000 युवाओं को उद्योग समर्थित रोजगार अवसर प्रदान करने के साथ-साथ फ्यूचर रेडी स्किल में प्रशिक्षण देगा। उन्होंने कहा, “प्रधानमंत्री श्री नरेन्द्र मोदी भारतीय युवाओं के लिए फिर से परिकल्पित महत्वाकांक्षाओं और आकांक्षाओं के साथ नए भारत का निर्माण कर रहे हैं। आज कई अवसर उपलब्ध हैं और इसलिए इन अवसरों का लाभ उठाने के लिए कौशल महत्वपूर्ण बन जाते हैं और कौशल समृद्धि के लिए नया पासपोर्ट है।” जहां तक उत्तर पूर्व क्षेत्र के अन्य राज्यों का संबंध है; पीएमकेवीवाई 4.0 के अंतर्गत कौशल विकास और उद्यमिता मंत्रालय ने त्रिपुरा में लगभग 60,000 और नागालैंड में 35,000 युवाओं को अनुमोदित पाठ्यक्रमों की विस्तृत श्रेणी में कुशल बनाने का लक्ष्य निर्धारित किया है।
श्री राजीव चंद्रशेखर मेघालय के दो दिवसीय आधिकारिक दौरे पर हैं और आज रात दिल्ली वापस लौटेंगे।
इस्पात मंत्रालय
स्टील स्लैग रोड तकनीक प्रधानमंत्री के ‘वेस्ट टू वेल्थ' मिशन को पूरा कर रही है: श्री फग्गन सिंह कुलस्ते
गुजरात के सूरत में स्टील स्लैग रोड विनिर्माण तकनीक से बनी पहली सड़क, इसको तैयार करने में किसी भी प्रकार की प्राकृतिक गिट्टी और रोड़ी का उपयोग नहीं किया गया
इस्पात मंत्रालय इस प्रौद्योगिकी के उपयोग को बढ़ावा देने के लिए विज्ञान एवं प्रौद्योगिकी मंत्रालय तथा सड़क परिवहन और राजमार्ग मंत्रालय के साथ मिलकर कार्य कर रहा है: केंद्रीय मंत्री
केंद्रीय इस्पात राज्य मंत्री श्री फग्गन सिंह कुलस्ते ने वैज्ञानिक एवं औद्योगिक अनुसंधान परिषद - केंद्रीय सड़क अनुसंधान संस्थान  के ‘वन वीक वन लैब’ कार्यक्रम के तहत आयोजित एक औद्योगिक बैठक में भाग लेते हुए अपने संबोधन में कहा कि सीएसआईआर-सीआरआरआई की स्टील स्लैग रोड तकनीक प्रधानमंत्री के ‘वेस्ट टू वेल्थ' मिशन को पूरा करने में महत्वपूर्ण भूमिका निभा रही है।
केंद्रीय मंत्री ने बताया कि भारत दुनिया का दूसरा सबसे बड़ा इस्पात उत्पादक राष्ट्र है और देश में ठोस अपशिष्ट के रूप में लगभग 19 मिलियन टन स्टील स्लैग उत्पन्न होता है, जो वर्ष 2030 तक बढ़कर 60 मिलियन टन हो जायेगा। 
श्री फग्गन सिंह कुलस्ते ने बताया कि इस्पात अपशिष्ट के कुशल निपटान तरीकों की अनुपलब्धता के कारण ही इस्पात संयंत्र के आसपास स्टील स्लैग के विशाल ढेर लग गए हैं। उन्होंने कहा कि यही अपशिष्ट जल, वायु और भूमि प्रदूषण का एक प्रमुख कारक बन गए हैं। गुजरात के सूरत में स्टील स्लैग रोड तकनीक से बनी पहली सड़क राष्ट्रीय और क्षेत्रीय स्तर पर अपनी तकनीकी उत्कृष्टता के लिए विख्यात हो गई है। आर्सेलरमित्तल निप्पॉन स्टील के हजीरा इस्पात संयंत्र से सीआरआरआई के तकनीकी मार्गदर्शन में इस सड़क के निर्माण के दौरान लगभग एक लाख टन स्टील स्लैग अपशिष्ट का उपयोग किया गया है। इसको तैयार करने में किसी भी प्रकार की प्राकृतिक गिट्टी और रोड़ी का उपयोग नहीं किया गया है।
सीमा सड़क संगठन ने भारत-चीन सीमा पर सीआरआरआई और टाटा स्टील के साथ मिलकर अरुणाचल प्रदेश में स्टील स्लैग रोड का निर्माण किया है, जो भारत पारंपरिक सड़कों की तुलना में काफी लंबे समय तक टिकी रहती हैं। इसी प्रकार से भारतीय राष्ट्रीय राजमार्ग प्राधिकरण  ने भी सीआरआरआई द्वारा दिये गए तकनीकी मार्गदर्शन में जेएसडब्ल्यू स्टील के सहयोग से राष्ट्रीय राजमार्ग -66  पर सड़क निर्माण में इस तकनीक का सफलतापूर्वक इस्तेमाल किया है।
केंद्रीय मंत्री ने इस तथ्य का उल्लेख भी किया कि इस्पात मंत्रालय पूरे देश में स्टील स्लैग सड़क निर्माण तकनीक के उपयोग को बढ़ावा देने के लिए विज्ञान एवं प्रौद्योगिकी मंत्रालय तथा सड़क परिवहन और राजमार्ग मंत्रालय के साथ मिलकर कार्य कर रहा है।
श्री फग्गन सिंह कुलस्ते ने इस तकनीक के विकास के लिए सीआरआरआई के निदेशक डॉ. मनोरंजन परिदा तथा स्टील स्लैग रोड प्रोजेक्ट के प्रधान वैज्ञानिक डॉ. सतीश पांडे को बधाई दी और संस्थान को इस तकनीक के माध्यम से पूरे भारत में सड़क निर्माण के लिए प्रोत्साहित किया।
स्टील स्लैग निर्माण तकनीक
यह तकनीक भारत सरकार के इस्पात मंत्रालय तथा देश की चार प्रमुख इस्पात निर्माता कंपनियों आर्सेलरमित्तल निप्पॉन स्टील, जेएसडब्ल्यू स्टील, टाटा स्टील और राष्ट्रीय इस्पात निगम के सहयोग से एक शोध परियोजना के तहत केंद्रीय सड़क अनुसंधान संस्थान द्वारा विकसित की गई है। यह तकनीक इस्पात संयंत्रों के अपशिष्ट स्टील स्लैग के बड़े पैमाने पर सदुपयोग की सुविधा प्रदान करती है और देश में उत्पन्न लगभग 19 मिलियन टन स्टील स्लैग के प्रभावी निपटान में बहुत उपयोगी साबित हुई है। गुजरात, झारखंड, महाराष्ट्र और अरुणाचल प्रदेश सहित देश के चार प्रमुख राज्यों में सड़क निर्माण में इस तकनीक का सफलतापूर्वक परीक्षण किया गया है।
सड़क परिवहन एवं राजमार्ग मंत्रालय
श्री नितिन गडकरी ने राजस्थान में 1357 करोड़ रुपये लागत की 9 राष्ट्रीय राजमार्ग परियोजनाओं का उद्घाटन और शिलान्यास किया
केंद्रीय सड़क परिवहन और राजमार्ग मंत्री श्री नितिन गडकरी ने राजस्थान में 1357 करोड़ रुपये लागत की 243 किलोमीटर लंबाई की 9 राष्ट्रीय राजमार्ग परियोजनाओं का उद्घाटन और शिलान्यास किया। इस अवसर पर उन्होंने कहा कि राज्य में राष्ट्रीय राजमार्ग-168ए पर सांचौर से नीनावा खंड को चौड़ा करने से जालोर जिले के ग्रेनाइट उद्योगों के कारोबार में वृद्धि होगी और किसानों के लिए सूरतगढ़ मंडी तक पहुंचना आसान हो जाएगा।
श्री नितिन गडकरी ने कहा कि राष्ट्रीय राजमार्ग 911 पर श्रीगंगानगर से रायसिंहनगर तक और राष्ट्रीय राजमार्ग 62 पर सूरतगढ़ से श्रीगंगानगर सुदृढीकरण होने से सड़क के दोनों ओर अंतरराष्ट्रीय सीमा और सैन्य स्टेशन तक पहुंचना आसान हो जाएगा, जिससे भारत की रणनीतिक ताकत भी बढ़ेगी। उन्होंने कहा कि सशस्त्र बलों को सीमा पार बेहतर संपर्क उपलब्ध होगा, नए रोजगारों का सृजन होगा जिससे राजस्थान प्रगति और समृद्धि की ओर अग्रसर होगा।
श्री गडकरी ने कहा कि सूरतगढ़ शहर में चार लेन के फ्लाईओवर से सुरक्षित और भीड़-भाड़ मुक्त यातायात सुनिश्चित होगा। स्थानीय लोगों की आय में वृद्धि होगी। उन्होंने कहा कि आरओबी निर्माण से जाम से मुक्ति मिलेगी। इसके साथ ही अन्य परियोजनाओं से गुजरात और राजस्थान के पर्यटन स्थलों के बीच बेहतर कनेक्टिविटी होगी।
समारोह के दौरान राजस्थान में 5,000 करोड़ रुपये की लागत से 25 नए बाईपास बनाने की घोषणा की गई। इसके अलावा सेतुबंधन योजना के तहत राज्य राजमार्गों पर आरओबी के लिए 200 करोड़ रुपये का प्रावधान किया गया है। इसके साथ-साथ राजस्थान के लिए सीआरआईएफ में 900 करोड़ रुपये और सेतुबंधन योजना के लिए 700 करोड़ रुपये भी स्वीकृत किए गए हैं। इन परियोजनाओं से ईंधन की बचत होगी, दुर्घटनाओं में कमी आएगी, औद्योगिक, कृषि, परिवहन और पर्यटन क्षेत्रों को बढ़ावा मिलेगा।..एमजी/एएम/आईपीएस/एसएस
(Visitor Counter : 385